[{"text_idx": "#000001", "text": "TEJO parte financos la partoprenon de du nebrazilaj amerikaj junuloj en la 10-a Tut-Amerika Kongreso de Esperanto, kiu okazos en la urbo Fortaleza, en Brazilo, de la 2-a g\u0302is la 5-a de Novembro!"}, {"text_idx": "#000002", "text": "TEJO repagos 80 % de la vojag\u0302kostoj de la du premiitoj (g\u0302is la maksimuma limo de 500 \u20ac). Al tio, Brazila Esperantista Junulara Organizo (BEJO), kunorganizanto de la kongreso, certe aldonos ankau\u0306 la alig\u0302kotizon, kaj eventuale iom pli da mono por kovri log\u0302kostojn au\u0306 la reston de la vojag\u0302kostoj."}, {"text_idx": "#000003", "text": "La premiitoj estos petataj volontuli dum la kongreso (ne pli ol 10 horojn) kaj iel raporti pri sia sperto poste (ekzemple per prelego, artikolo, blogaj\u0302o, videoblogaj\u0302o ktp.)."}, {"text_idx": "#000004", "text": "Por alig\u0302i al la konkurso simple plenigu c\u0302i tiun formularon! G\u0302i restos malfermita g\u0302is la 1-a de Oktobro."}, {"text_idx": "#000005", "text": "Por pliaj informoj, ne hezitu kontakti nin."}, {"text_idx": "#000008", "text": "Dau\u0306rigu la longdau\u0306ran tradicion de la plej granda kaj mojosa internacia evento de la mondo: la IJK! C\u0302u vi s\u0302atus kunlabori kun TEJO por okazigi la IJK-n? Anoncu vin!"}, {"text_idx": "#000009", "text": "Lau\u0306 la Kongresa Reglamento, vi kunlaboros kun la Kongresa Komisiono (KK), labororgano de TEJO, por organizi la IJK-n en via lando. Tiel, via organizo ne organizos g\u0302in sola, sed kun internacia teamo de junuloj por sukcese realigi diversajn elementojn de la kongreso. Antau\u0306 ol kandidatig\u0302i, nepre legu unue la amenditan Reglamenton pri la Internacia Junulara Kongreso kaj la rilatan proceduron pri la invito de la IJK."}, {"text_idx": "#000010", "text": "Kiuj rajtas kandidatig\u0302i por gastigi la IJK-n?"}, {"text_idx": "#000011", "text": "Landaj kaj fakaj sekcioj de TEJOAliaj junularaj organizoj Grupo da minimume tri (3) individuaj membroj de TEJO"}, {"text_idx": "#000012", "text": "Certe vi bezonos pli da helpo kaj tempo por plibonigi vian kandidatig\u0302on. Por ke c\u0302iu proponanta organizo sentu sin pli certa kaj kurag\u0302a, ni dividas la alvokon en du fazojn en kiuj vi devas sendi al ni vian proponon lau\u0306 grado de kompleteco. Por certigi ke c\u0302iu propono estu tau\u0306ga kaj pritraktinda, TEJO deziras havi lau\u0306eble detalan informon kaj volas certig\u0302i, ke vi havu c\u0302ion, kion vi bezonas por sukcesa kandidatig\u0302o."}, {"text_idx": "#000013", "text": "Limdato por tiu c\u0302i fazo estas la 5-a de Januaro 2024"}, {"text_idx": "#000014", "text": "En la Unua Fazo, vi anoncas vian interesig\u0302on gastigi la IJK-n kaj interkonsilig\u0302as kun la Kongresa Komisiono pri via kandidatig\u0302o. Vi ankau\u0306 komencas esplori viajn ideojn: viajn proponatajn urbon, kongresejon kaj daton kaj serc\u0302i aliajn bazajn informojn pri via propono. Tiel, la ideoj kiujn vi havas komencas esti prilaborataj. Vi disponas pri 120 tagoj por serc\u0302i lokojn, viziti ilin, kaj kompili la informon, kiun vi bezonas por prezenti vian proponon."}, {"text_idx": "#000015", "text": "Eble vi s\u0302atus teni vian kandidatig\u0302on sekreta g\u0302is la fino de la Unua Fazo, sed ni kurag\u0302igas, ke vi frue anoncu vian intereson skribe al . En tiu anonco, nomumu minimume tri (3) reprezentantojn, kiuj kunlaboros kun la Kongresa Komisiono en la esplorprocezo. Tio gravas c\u0302ar ju pli frue TEJO scias, ke vi intencas kandidatig\u0302i, des pli frue ni povas eklabori kun vi kaj helpi vin por ke vi povu ellabori tau\u0306gan proponon je la fino de la Unua Fazo. Ec\u0302 se vi ankorau\u0306 ne certas, kontaktu nin kaj ni kune solvos c\u0302iujn dubojn. Do jes, tio signifas, ke ne necesas atendi la limdaton \u2013 vi povas kontakti nin tuj!"}, {"text_idx": "#000016", "text": "Je la fino de c\u0302i tiu fazo TEJO bezonas detalan prezenton pri via kandidatig\u0302o. Plenigu la IJK-Invitilon, formularon per kiu vi prezentos detale vian kandidatig\u0302on kiel eble plej bone per tiuj detaloj, kiujn vi sukcesos kolekti. La invitilo konsistas el diversaj partoj:"}, {"text_idx": "#000017", "text": "Motivletero kaj baza informo pri la invitanta organizo/grupoProponataj lando, urbo(j) kaj kongresejo(j), lau\u0306eble kun pli ol 1 proponata gastigurbo kaj kongresejo po kandidatig\u0302oProponataj datoj, lau\u0306eble kun c\u0302efaj kaj alternativaj datoj (la IJK estas 8-taga inkluzive de la alven- kaj forirtagoj)Esencaj detaloj pri la proponataj kongresejoj kaj log\u0302ejojAntau\u0306videblaj kostojListo de lokaj organizantoj kaj kunlaborantaj organizoj (kaj kiuj intencas labori pri kiuj fakoj)"}, {"text_idx": "#000018", "text": "C\u0302ion vi trovos en la IJK-Invitilo, kiun vi povos els\u0302uti en la suba parto de tiu c\u0302i pag\u0302o."}, {"text_idx": "#000019", "text": "La Estraro ankau\u0306 bezonos de vi subtenajn dokumentojn, kiuj povus helpi klarigi al ni la proponon. Nepre ne forgesu alkroc\u0302i al via propono dosierojn: turismajn bros\u0302urojn, mapojn de la proponataj urboj kaj kongresejoj, subtenleterojn au\u0306 komunikojn de lokaj instancoj au\u0306 komercoj, prezlistojn, fotojn kaj filmetojn pri la proponataj lokoj, atestilojn, ktp."}, {"text_idx": "#000020", "text": "Sendu vian kompletan kandidatig\u0302on al la Centra Oficejo de TEJO (), kopie al g\u0302is plej malfrue la 5-a de Januaro 2024 (vendredo). La Estraro de TEJO poste konsideros c\u0302iujn kandidatig\u0302ojn ricevitajn kaj informos la proponantojn pri sia decido (legu la proceduron pri la invito de la IJK por vidi kiel la Estraro povas decidi)."}, {"text_idx": "#000021", "text": "Por ke vi pli facile povu orientig\u0302i kaj preparig\u0302i, ni havas por vi la Manlibron pri organizado de la IJK kaj la manlibron Kiel inviti IJK-n. Ni ankau\u0306 emfaze rekomendas al vi, ke vi arang\u0302u kunsidon kun la KK, por ke spertuloj pri la organizado de la IJK rekte konsilu al vi."}, {"text_idx": "#000022", "text": "(Limdato anoncota, 30 tagojn de la decido de la Estraro)"}, {"text_idx": "#000023", "text": "La neceso okazigi la Duan Fazon dependos de la ricevitaj kandidatig\u0302oj en la Unua Fazo. La Estraro povas decidi malfermi la Duan Fazon se 1) alvenis du au\u0306 pli da bonkvalitaj kandidatig\u0302oj ke ne eblis tuj elekti definitive inter ili post la Unua Fazo, au\u0306 2) la Estraro bezonas pli da informo pri iuj au\u0306 el c\u0302iuj proponoj."}, {"text_idx": "#000024", "text": "Nur proponantoj kiuj jam antau\u0306e submetis siajn proponojn kaj estis poste elektitaj pluiri al la Dua Fazo povas partopreni. Do, vi ne rajtos eniri tiun c\u0302i fazon ne estinte en la antau\u0306a. Je la fino de la Dua Fazo, TEJO bezonos de la proponantoj plipoluritan kaj plikompletigitan informon pri la esencaj punktoj postulitaj en la Unua Fazo plus la detalojn specife petitajn de la Estraro. Nepre ne forgesu aldoni ankau\u0306 dosierojn, kiujn vi ne submetis en la Unua Fazo se tiuj dokumentoj helpus vian proponon au\u0306 estis specife postulitaj de la Estraro."}, {"text_idx": "#000025", "text": "Ne zorgu, c\u0302ar ec\u0302 en la Dua Fazo la Kongresa Komisiono dau\u0306re restos disponebla por helpi vin por kompletigi vian kandidatig\u0302on kaj certigi g\u0302ian bonan kvaliton. Lau\u0306 la decido de la Estraro, TEJO ec\u0302 povas sendi reprezentanton por propraokule viziti la proponatajn lokojn kaj certigi la tau\u0306gecon de c\u0302iu propono. Tiuj reprezentantoj raportos al la Estraro siajn eltrovojn, lau\u0306 kiuj la Estraro poste faros la finan decidon pri la gastigonto de IJK 2025."}, {"text_idx": "#000026", "text": "Se vi havas demandojn, ne hezitu kontakti nin c\u0302e ."}, {"text_idx": "#000027", "text": "C\u0302iuj interesitaj kandidatoj estas invitataj submeti siajn proponojn, kvankam la Reglamento pri la Internacia Junulara Kongreso eksplicite preskribas preferon favore al oficialaj landaj kaj fakaj sekcioj de TEJO. Tial, se vi ne reprezentas landan au\u0306 fakan sekcion de TEJO, esploru kunlaboreblon kun sekcioj bazitaj en via proponota lando au\u0306 fondu sekcion en via lando (se tiu ankorau\u0306 ne ekzistas). Sekcioj, grupoj kaj individuoj el landoj ekster Eu\u0306ropo estas aparte kurag\u0302igataj kandidatig\u0302i."}, {"text_idx": "#000030", "text": "La simpozio havos du partojn: mallongaj fakaj prelegoj kiuj estos spekteblaj en jutuba kanalo de TEJO kaj podiadiskutoj pri tiuj fakoj dum Retoso. Se vi estas studento au\u0306 esploristo kaj volas prezenti vian laboron al fakemulaj esperantistoj, ni invitas vin alig\u0302i per tiu c\u0302i formularo."}, {"text_idx": "#000031", "text": "Ni esperas ricevi viajn kontribuojn plej laste la 15-an de Oktobro 2023."}, {"text_idx": "#000032", "text": "Dum IRIS 2021, okazis podiaj diskutoj pri lingvistiko, sociologio, antropologio, internaciaj rilatoj, astronomio, ing\u0302enierarto, biologio, psikologio, matematiko, fiziko, au\u0306 fervojoj. La podiaj diskutoj pritraktos aspektojn de la diversaj fakoj surbaze de la ricevitaj videaj kontribuoj, kiuj estos publikigitaj en Jutubo antau\u0306 la simpozio."}, {"text_idx": "#000033", "text": "La podiaj diskutoj estos malferma al c\u0302iuj membroj kaj nemembroj de TEJO kaj la ligilo por partopreni en la podiaj diskutoj estos publikigitaj poste. Oni povas nun alig\u0302i al telegrama grupo de IRIS."}, {"text_idx": "#000034", "text": "Por pliaj informoj, kontaktu nin c\u0302e ."}, {"text_idx": "#000036", "text": "TEJO serc\u0302as novan redaktoron por la Movada Rubriko! Se vi s\u0302atas j\u0302urnalismon, interesig\u0302as pri la internacia junulara E-movado kaj volas engag\u0302ig\u0302i kun la laboro de TEJO, jen bona oportuno por vi."}, {"text_idx": "#000037", "text": "Kiel redaktoro de la Movada Rubriko, vi liveros aktualajn kaj interesajn informojn pri la movado,per 4-pag\u0302a rubriko ene de la revuo Kontakto. Via entuziasmo kaj kreemo estos aparte bezonataj por realigi novajn ideojn por la rubriko!"}, {"text_idx": "#000038", "text": "c\u0302efrespondeci pri la Movada Rubriko;kunlabori proksime kun la redaktoro de Kontakto kaj la Estraro de TEJO;kolekti kaj/au\u0306 verki enhavojn por la 4-pag\u0302a rubriko."}, {"text_idx": "#000039", "text": "bone konas la internacian junularan E-movadon;estas komunikema kaj kapablas motivigi homojn kontribui al la rubriko;kapablas labori memstare, sen proksima superrigardo;respektas limdatojn;jam havas sperton pri j\u0302urnalismo au\u0306 verkado de artikoloj;pretas resti en la posteno dum almenau\u0306 unu jaro;havas bonan scipovon de Esperanto."}, {"text_idx": "#000040", "text": "La posteno de redaktoro estas c\u0302efe volontula, tamen oni ricevos honorarion de 50 EUR por c\u0302iu unuopa numero de la revuo por agnoski tiun laboron. Homoj el c\u0302iuj landoj rajtas kandidatig\u0302i."}, {"text_idx": "#000041", "text": "Se vi interesig\u0302as, bonvolu sendi vian kandidatig\u0302on al g\u0302is la 10-a de Septembro. La kandidatig\u0302o enhavu vian vivresumon, informojn pri viaj g\u0302isnunaj spertoj en Esperantujo kaj pri kial vi interesig\u0302as pri la posteno."}, {"text_idx": "#000042", "text": "Se vi havas aldonajn demandojn, ne hezitu kontakti nin c\u0302e ."}, {"text_idx": "#000044", "text": "Lau\u0306 la Reglamento pri intereskonfliktoj c\u0302e ofichavantoj de TEJO, la \u201corganizo havu konfidencpersono(j)n, kiu(j) estos la kontaktpunkto por (eblaj) intereskonfliktoj kaj aliaj (eblaj) interhomaj konfliktoj en la organizo. La Komitato elektu c\u0302iun konfidencpersonon por nereelektebla periodo de du jaroj\u201d, kies rolo ne estas kombinebla kun alia ofico en TEJO."}, {"text_idx": "#000045", "text": "Se vi deziras kunlabori en c\u0302i tiu grava kampo por la Esperanto-movado, kandidatig\u0302u kiel konfidencpersono! Vi povas sendi al ni mesag\u0302on per rakontante al ni kial vi interesig\u0302as au\u0306 por fari kromajn demandojn. Gravas klarigi, ke konfidencpersono ne devas esti membro de TEJO kaj ne estas ag\u0302limo por c\u0302i tiu posteno."}, {"text_idx": "#000046", "text": "bone konas TEJO-n kaj g\u0302ian funkciadon,ne havas alian postenon en la organizo,kapablas dialogi en multkultura etoso,pretas aktivig\u0302i kaze de bezono,estas bona au\u0306skultanto."}, {"text_idx": "#000047", "text": "La limdato por kandidatig\u0302i estas la 15-a de Septembro. Dankon pro via intereso!"}, {"text_idx": "#000050", "text": "Karina estas longjara esperantisto, kies agadoj inkluzivis esti aktivulo en BEJO, kunkreanto de la Duolingo-kurso por portugallingvanoj, estrarano de TEJO kaj komitatano de UEA. La Estraro plene fidas ke s\u0302i bone prizorgos Kontakton, bontenos la altan kvalitan nivelon de la revuo, kaj helpos g\u0302in reveni al pli stabila aperritmo."}, {"text_idx": "#000051", "text": "Kompreneble Kontakto c\u0302iam serc\u0302as homojn kiuj pretas kontribui kaj ekverki: se vi interesig\u0302as, ne hezitu kontakti s\u0302in!"}, {"text_idx": "#000054", "text": "Kreskigi sian konscion pri la graveco de interkultura dialogo en kaj loka kaj internacia niveloj;Inters\u0302ang\u0302i opiniojn, sciaj\u0302ojn kaj bonajn praktikojn; certigi reciprokan lernadon inter la c\u0302eestantaj junuloj;Ricevi la kapablecojn por trejni junulojn pri neperforta komunikado kaj g\u0302iaj principoj, aliroj kaj praktika efektivigo;Krei materialojn pri bonaj ekzemploj kaj plej bonaj praktikoj de junularaj agadoj antau\u0306enigantaj interkulturan dialogon kaj neperfortan komunikadon inter junuloj;Fari de c\u0302i tiu studsesio \u201ckunvenon\u201d de junuloj kiuj agos kiel multigantoj post la fino de la agado kaj disvastigos la rezultojn en siaj lokaj komunumoj."}, {"text_idx": "#000055", "text": "La studsesio okazos de la 5-a (alventago) g\u0302is la 11-a (forirtago) de Novembro en la Eu\u0306ropa Junulara Centro (EYC) de KdE en Budapest. La labortagoj de la seminario estas de la la 6-a g\u0302is la 10-a de Novembro 2023, g\u0302i estos realigata plejparte kaj en la angla kaj en Esperanto kun simultana interpretado per kapablau\u0306skultiloj. La partoprenantoj dum la seminariaj datoj log\u0302os kaj mang\u0302os en la la Eu\u0306ropa Junulara Centro de KdE."}, {"text_idx": "#000056", "text": "Por partopreni la seminarion, ni serc\u0302as 26 partoprenantojn. La partopreno kostas 50 eu\u0306rojn po persono, dekalkulita de la repago por vojag\u0302aj kostoj. La log\u0302ado kaj mang\u0302ado estos organizitaj kaj kovritaj de Konsilio de Eu\u0306ropo, kaj ni repagos g\u0302is 350 eu\u0306rojn por vojag\u0302aj kostoj prezentante la koncernajn kvitancojn. La partoprenantoj respondecos pri sia propra asekuro."}, {"text_idx": "#000057", "text": "Estas entuziasmecaj junuloj pli ag\u0302aj ol 18 jarojn;Log\u0302as en membros\u0302tato de la Konsilio de Eu\u0306ropo (vi povas trovi la liston c\u0302i tie);Kapablas c\u0302eesti la tutan seminarion;Kapablas korekte komuniki en la angla au\u0306/kaj en Esperanto;Respektas diversecon kaj fervore lernemas;Estas interesitaj pri neperforta kaj interkultura komunikado;Aktivas, au\u0306 aktivemas, pri junulara agado."}, {"text_idx": "#000058", "text": "Vi povas kandidatig\u0302i plenigante la formularon c\u0302i tie antau\u0306 vendrede, la 8-an de Septembro 2023. Se vi havas dubojn au\u0306 demandojn, ne hezitu kontakti David je por ricevi respondojn kaj klarigojn."}, {"text_idx": "#000059", "text": "TEJO kaj Konsilio de Eu\u0306ropo grave taksas diversecon kaj provizi egalajn s\u0302ancojn. Ni aparte instigas la kandidatig\u0302on de c\u0302iuj eblaj kandidatoj plenumantaj la kondic\u0302oj, sendepende de genro au\u0306 handikapeco. En tiu lasta kazo, bv. priskribi kiel via handikapo povas estigi specialajn bezonojn, kaj ni trovos solvon por vi."}, {"text_idx": "#000061", "text": "La Komitato elektis la Estraron de TEJO por la mandato 2023-2024, kaj ni g\u0302ojas prezenti la novelektitan teamon al vi!"}, {"text_idx": "#000063", "text": "La nova Estraro ekoficos la 1-an de Septembro 2023. Gratulon al ili, kaj ni deziras agrablan kunlaboron kaj sukcesan mandaton al c\u0302iuj!"}, {"text_idx": "#000065", "text": "TEJO serc\u0302as novan redaktoron por la revuo Kontakto. Kiel redaktoro, vi c\u0302efrespondecos pri la enhavoj kaj pretigado de Kontakto, kun la oportuno realigi vian propran vizion por la revuo. Vi kunlaboros proksime kun aliaj homoj \u2013 kiel la grafikisto, estraro de TEJO, kaj regulaj kontribuantoj \u2013 por tiu celo. La laboro okazas per interreto (per la preferataj rimedoj de la dungito), do homoj el c\u0302iuj landoj povas kandidatig\u0302i."}, {"text_idx": "#000067", "text": "krei la vizion por la revuo aktive serc\u0302i homojn por verki artikolojn, kaj mem kontribuikontakto kun la eldonejo, la provlegistoj, la g\u0302enerala direktoro de UEAsuperrigardo pri enpag\u0302igo kaj grafikaj\u0302oj, kontakto kun grafikisto"}, {"text_idx": "#000068", "text": "esti sperta Esperantisto, kiu jam bone konas la movadon kapablo lerte labori sen proksima superrigardoesti preta kunlabori en internacia teamointereso pri informado, kulturo kaj tutmondaj novaj\u0302ojideale havi sperton rilate redaktadon de tekstoj kaj kreadon de kohera revuo"}, {"text_idx": "#000069", "text": "Se vi interesig\u0302as, bonvolu sendi vian kandidatig\u0302on al g\u0302is la 31-a de Julio. La kandidatig\u0302o enhavu vivresumon, kaj motivleteron pri kial vi volas esti la redaktoro kaj viaj planoj por la revuo."}, {"text_idx": "#000070", "text": "Elektitaj kandidatoj estos kontaktitaj de TEJO por diskuti la sekvajn pas\u0302ojn de la kandidatig\u0302o. Se estus problemo por vi sendi plenan kandidatig\u0302on por tiu limdato, bonvolu kontakti nin kaj ni lau\u0306eble trovos solvon."}, {"text_idx": "#000071", "text": "Se vi havas aldonajn demandojn pri la posteno, ne hezitu kontakti nin c\u0302e ."}, {"text_idx": "#000072", "text": "TEJO estas egals\u0302anca dunganto, kiu ne diskriminacias surbaze de raso, hau\u0306tkoloro, religio, sekso, genro, seksemo, etno, ag\u0302o, handikapo, kaj genetikaj datumoj."}, {"text_idx": "#000074", "text": "Nia atendo kaj entuziasmo kreskas, c\u0302ar IJK 2023 alproksimig\u0302as! Ni preparig\u0302as por sperti nemaltrafeblajn momentojn, interesaj\u0302ojn, inkluzive de ekscitaj aktivaj\u0302oj, eksterordinaraj ekskursoj, kaj, kompreneble, gustumadon de itala kulturo."}, {"text_idx": "#000075", "text": "C\u0302ar ni deziras krei unuigan kaj emociplenan filmeton, ni invitas vin partopreni kaj kontribui al nia projekto: ni volas kunvenigi viajn mesag\u0302ojn, bondezirojn, atendojn kaj proponojn por la kongreso kaj prezenti ilin dum la malferma tago."}, {"text_idx": "#000076", "text": "Jen via s\u0302anco krei ion memorindan! Ne gravas c\u0302u vi estas spertulo au\u0306 komencanto, junulo au\u0306 plenkreskulo. Ni volas au\u0306di vian voc\u0302on kaj vidi vian entuziasmon pri IJK 2023."}, {"text_idx": "#000077", "text": "La temo estas \u201cmi antau\u0306g\u0302ojas IJK2023 c\u0302ar...\u201d."}, {"text_idx": "#000079", "text": "Ni deziras, ke la plejmulto estu parto de c\u0302i tiu spertiga renkontig\u0302o. Do, ni petas vin sendi viajn salutvortojn au\u0306 respondi al unu el la jenaj demandoj (au\u0306 similaj):"}, {"text_idx": "#000080", "text": "Kion vi plej antau\u0306g\u0302ojas pri IJK 2023?Kion vi volas sperti au\u0306 provi en belega Italio?C\u0302u estas iu mang\u0302aj\u0302o, tradicia loko, muzika prezentado au\u0306 ajna alia afero, kiun vi deziras c\u0302eesti?C\u0302u vi havas iun konsilon por unuafojaj IJK-anoj? Eble estas io, kion vi volas kundividi kun ili, helpon, konsilon au\u0306 simple vian perspektivon?C\u0302u vi bedau\u0306rinde ne povos partopreni kaj volas sendis bondezirojn al la c\u0302eestantoj? Estas via momento!"}, {"text_idx": "#000081", "text": "La filmetoj, kiujn vi sendos estos kunmetitaj en granda video, kiun ni prezentos la dum la solena malfermo de la IJK 2023 je la 5-a de Au\u0306gusto. Ni ankau\u0306 disvastigos g\u0302in en c\u0302iuj niaj sociaj retejoj, por ke g\u0302i atingu kiel eble plej multe da homoj."}, {"text_idx": "#000082", "text": "Registru filmeton en Esperanto kun via mesag\u0302o. La video estu horizontala kaj dau\u0306ru maksimume 20 sekundojn.Sendu al ni la materialon pere de c\u0302i tiu formularo.(kaze de bezono) Als\u0302utu la filmeton al via preferata reta servo (Google Drive, WeTransfer, ktp.) kaj sendu la ligilon al ."}, {"text_idx": "#000083", "text": "Se por iu kialo vi ne sukcesas sendi vian videon tiel, skribu al au\u0306 en Telegram al @manuguaroa. Kiam ni ricevos vian filmeton, ni sendos al vi konfirmon. Se vi ne ricevas konfirmmesag\u0302on ene de kelkaj tagoj, kontaktu nin denove!"}, {"text_idx": "#000084", "text": "Limdato por sendi viajn videojn estas la 5-a de Julio 2023. Se vi povus sendi vian kontribuon pli frue, ni estus tre dankemaj."}, {"text_idx": "#000085", "text": "C\u0302iuj rajtas kontribui, sendepende de ag\u0302o, devenlando au\u0306 membreco en TEJO. La nura kondic\u0302o estas ke en via filmeto vi parolu en Esperanto!"}, {"text_idx": "#000086", "text": "Teknikaj rekomendoj: se vi povas, faru la filmeton en 1080p au\u0306 720p-kvalito (HD). Purigu la lenson de la pos\u0302telefono/kamerao antau\u0306 komenci la filmadon kaj atentu, ke via voc\u0302o estu bone au\u0306debla. La video estu horizontala. Se via pos\u0302telefono/kamerao registras malpli bonkvalite, tio tute ne gravas, faru kaj sendu la filmeton c\u0302iukaze. Ni volas vian kontribuon je c\u0302iu ajn kvalito!"}]